|  |
| --- |
| **Viešojo saugumo tarnyba** |
|  |
| ***Tarnybos logotipas*** |
| **Bendroji informacija** |
| **Valstybė** |  Lietuva |
| **Įkurta** | 1991 m. spalio 18 d. |
| **Pavaldumas** | LR VRM |
| **Būstinė** | M. K. Paco g. 35,10309 Vilnius |
| **Metinis biudžetas** | 26,32 mln. € (2021) |
| **Darbuotojų kiekis** | 977 |
| **Buvusi tarnyba** | Viešojo saugumo pulkai |
| **Vadovybė** |
| **Vadovas** | plk. Arūnas Paulauskas |
| **Pavaduotojai** | Plk. Arūnas PaulauskasDainius Daukantas |
| **Tinklalapis** |
|  |

1992–2007 m. 2-ojo pulko būstinė Vilniuje; nuo 2007 m. VST štabas
VST ORKA pareigūnai
Tarnybos mikroautobusas, skirtas suimtųjų/nuteistųjų gabenimui
**Viešojo saugumo tarnyba** – nuolatinės parengties Lietuvos įstaiga, skirta užtikrinti viešąją tvarką ypatingais atvejais ir saugoti svarbius objektus, o kilus karui – ginti šalį.

Operatyviniai daliniai
----------------------

* Vilniaus dalinys
* link=https://ru.wikipedia.org/wiki/%D0%A4%D0%B0%D0%B9%D0%BB:Kaunas%20Public%20Security%20Unit%20insignia.png|frameless|28x28px Kauno dalinys
* Klaipėdos dalinys
* Visagino dalinys
* Operatyvaus reagavimo kontratakos komanda (ORKA)

Istorija
--------

### Vidaus tarnybos pulkai

1990 m. atkūrus Lietuvos nepriklausomybę ir prireikus užtikrinti nuteistųjų įkalinimo įstaigose apsaugą, jų konvojavimą, nuteistųjų riaušių malšinimą, pabėgusiųjų paiešką, nuspręsta sukurti vidaus tarnybos dalinius. 1991 m. spalio 18 d. įsteigtas VRM Vidaus tarnybos 1-asis pulkas, jo vadu tapo vidaus tarnybos pulkininkas Sergejus Madalovas.

1991 m. gruodžio 24 d. pradėjus išvesti iš Lietuvos sovietinę armiją, Lietuvos įkalinimo įstaigų apsaugos, suimtųjų ir nuteistųjų konvojavimo, viešosios tvarkos užtikrinimo masinių renginių metu funkcijas perėmė Vidaus tarnybos 1-ojo pulko kariai.

Siekiant geriau paskirstyti šalyje skubaus reagavimo pajėgas, taupiau leisti pinigus ryšiui ir transportui, 1992 m. Vidaus tarnybos 1-ojo pulko 2-asis batalionas buvo pertvarkytas į Vidaus tarnybos 2-ąjį pulką. 1997–2000 m. Vidaus tarnybos 2-asis pulkas saugojo Užsieniečių registracijos centrą.

2001 m. Vidaus tarnybos pulkų kalėjimų apsaugos tarnyba perduota Kalėjimų departamentui.

2002–2006 m. 2-asis pulkas saugojo Turniškėse įkurtas prezidento, premjero bei užsienio diplomatinių atstovybių rezidencijas, 2006 m. jų apsauga perduota VAD.

### Viešojo saugumo pulkai

2003 m. Vidaus tarnybos pulkai pertvarkyti į Viešojo saugumo pulkus. Atsisakyta šauktinių, t. y. tarnauti liko tik profesionalūs pareigūnai.

2006–2007 m. pulkai ėmė saugoti Vilniaus oro uostą (apsaugą perėmė iš KASP Didžiosios Kovos apygardos 8-osios rinktinės strateginių objektų apsaugos būrio) ir Kauno oro uostą.

Tarnybos šarvuotis Vilniuje
### Viešojo saugumo tarnyba

2007 m. Viešojo saugumo 1-asis ir 2-asis pulkai sujungti į **Viešojo saugumo tarnybą**. Joje pulkai pertvarkyti į dalinius, tarnybos būstinė įkurta Kaune.

2008 m. Vilniaus dalinys ėmė saugoti LR SAM vaistų sandėlį, Kauno dalinys – Kauno geležinkelio tunelį. 2009 m. iš KASP Dariaus ir Girėno apygardos 2-osios rinktinės Apsaugos kuopos perimta Lyduvėnų tilto, Kauno geležinkelio tilto ir Lietuvos naftos produktų agentūros Subačiaus kuro bazės apsauga.

2014 m. lapkritį VST pradėjo saugoti Klaipėdos dujų terminalą, tam sukurta Klaipėdos rinktinė

2016 m. VST pertvarkyta, būstinė perkelta į Vilnių. Tais pačiais metais VST perėmė Kauno hidroelektrinės, Kruonio hidroakumuliacinės elektrinės iš privačių saugos bendrovių, o URM pastato apsaugą – iš policijos. Lyduvėnų tilto, Kauno geležinkelio tilto bei LR SAM Ekstremalių sveikatai situacijų centro Farmacinės veiklos ir medicinos rezervo saugojimo poskyrio (Nemenčinėje) apsauga perduota UAB „Gelsauga" ir privačioms saugos bendrovėms.

2018 m. iš VSAT Pakrančių apsaugos pasienio rinktinės perimta Palangos oro uosto, o 2019 m. – IAE apsauga ir visas VSAT Branduolinės energetikos objektų apsaugos dalinys. Šis dalinys pertvarkytas į VST Visagino dalinį.

* 1991–1992 m. 1-ojo pulko buveinė Kaune1991–1992 m. 1-ojo pulko buveinė Kaune
* 1992–2007 m. 1-ojo pulko buveinė Kaune1992–2007 m. 1-ojo pulko buveinė Kaune

Vadai
-----

* 1991–2015 m. – Sergejus Madalovas
* 2015–2022 m. – Ričardas Pocius
* Nuo 2022 m. - Arūnas Paulauskas

Šaltiniai
---------

1. ↑
2. ↑
3. ↑
4. ↑
5. ↑   Archyvuota kopija 2023-03-22 iš Wayback Machine projekto.
6. ↑   Archyvuota kopija 2022-11-14 iš Wayback Machine projekto.
7. ↑   Archyvuota kopija 2022-11-14 iš Wayback Machine projekto.
8. ↑  „Dėl Lietuvos Respublikos Vyriausybės 1992 m. vasario 24 d. nutarimo Nr. 124 "Dėl objektų, kurių apsaugą vykdo vidaus tarnybos daliniai, sąrašo patvirtinimo" dalinio pakeitimo". *1997 m. birželio 30 d. nutarimas Nr. 691*. Lietuvos Respublikos Vyriausybė. Nuoroda tikrinta 2024-03-08.
9. ↑  „Dėl Vidaus reikalų sistemoje tarnaujančių privalomosios pradinės karo tarnybos karių atsisakymo ir Vidaus reikalų ministerijos vidaus tarnybos dalinių reorganizavimo į viešojo saugumo dalinius programos ir jos įgyvendinimo plano patvirtinimo". *2001 m. gruodžio 22 d. nutarimas Nr. 1609*. Lietuvos Respublikos Vyriausybė. Nuoroda tikrinta 2024-03-08.
10. ↑
11. ↑
12. ↑   Archyvuota kopija 2017-04-23 iš Wayback Machine projekto.
13. ↑   Archyvuota kopija 2015-07-02 iš Wayback Machine projekto.
14. ↑
15. ↑   Archyvuota kopija 2016-03-04 iš Wayback Machine projekto.
16. ↑   Archyvuota kopija 2016-09-10 iš Wayback Machine projekto.
17. ↑   Archyvuota kopija 2015-12-11 iš Wayback Machine projekto.
18. ↑
19. ↑
20. ↑   Archyvuota kopija 2019-01-10 iš Wayback Machine projekto.
21. ↑   Archyvuota kopija 2019-11-28 iš Wayback Machine projekto.